
Projekteerimistingimuste määramine
(Tallinna mnt.2d garaaži rekonstrueerimine ja laiendamine)

1. ASJAOLUD JA MENETLUSE KÄIK

02.03.2009. a. härra Vjatšeslav Moissejev taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Tallinna mnt.2d garaaži rekonstrueerimiseks ja laiendamiseks. Narva linnas Tallinna mnt.2d asuv kinnistu, katastritunnusega 51101:006:0080, pindalaga 35,0 m2, kuulub Vjatšeslav Moissejev'ile vastavalt väljavõttele kinnistusraamatust.
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

2.3  Planeerimisseaduse § 3  lõike 2 punktile 2 kohaselt detailplaneeringu koostamine on kohustuslik linnades olemasolevate hoonete, välja arvatud üksikelamu, suvila ja aiamaja ning nende kõrvalhooned, maapealsest kubatuurist üle 33 protsendi suuruse laiendamise ja selle ehitusprojekti koostamise aluseks. 
Kui hoone laieneb mitte üle 33 % olemasoleva ehitise maapealsest kubatuurist, siis võib kohalik omavalitsus lubada koostada hoone laiendamise ehitusprojekti ilma detailplaneeringut koostamata. 

3. OTSUS

3.1  Määrata projekteerimistingimused Tallinna mnt.2d garaaži rekonstrueerimise ja laiendamise ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija


	Vjatšeslav Moissejev
Kerese tn.4-28, Narva linn

	3.1.1.2  Asukoht, algandmed                                         
	Narva linn, Tallinna mnt.2d
Olemasolev ehitisalune pind: 16 m2
Olemasolev maht: 41 m3
Maakasutuse sihtotstarve: elamumaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste 02.03.09.a taotlus nr.417/1-12, Vjatšeslav Moissejev
3.1.1.4.2 Ehitusseadus1, Planeerimisseadus, Narva linna ehitusmäärus, Asjaõigusseadus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Tallinna mnt.2d garaaži rekonstrueerimine ja laiendamine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Eesti Standard EVS 812-4:2005 „Tööstus- ja laohoonete ning garaažide tuleohutus”;
- Narva Linnavolikogu 30.11.2006.a. kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri 27.12.2002.a. kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a. kehtestatud  määrus nr 69 „Ehitise tehniliste andmete loetelu“ jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta.
3.3.9 Tehniliste näitajate esitamiseks kasutada ehitisregistri blanketti „Ehitise olulised tehnilised andmed”.
3.3.10 Esitada Narva Linnavalitsuse Arhitektuuri-ja Linnaplaneerimise Ametile eskiisprojekt heakskiidu saamiseks. Eskiisprojekt koostada  kooskõlas Eesti Standardiga EVS 811: 2006 „Hoone ehitusprojekt”. 

3.3.11 Esitada töödekorraldamise projekt (Narva linna ehitusmäärus § 23).
3.3.12 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Ehitusala: mitte ületada Tallinna mnt. 2g garaaži ehitusjoont.
3.4.2 Garaaži kõrgus: vastavalt Tallinna mnt. 2g garaaži kõrgusele.
3.4.3 Katuse kalle: vastavalt Tallinna mnt. 2g garaaži katuse kaldele.
3.4.4 Välisseinad: kivikonstruktsioon (väikeplokkidest, tellistest). Lubatud ei ole raudbetoonist garaaži paigaldamine. 
3.4.5 Välisviimistlus: kasutada krohvi. Eskiisprojektis esitada vähemalt 2 värvilahenduse varianti parima tulemuse saavutamiseks.
3.4.6 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. Esitada põhielementide paiknemise joonised, lõiked ja põhilised sõlmed, materjalide ja põhielementide spetsifikatsioon, nõuded materjalide tugevusele, kestvusele ning pindade kvaliteedile jne.

3.4.7 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.9 Asendiplaan esitada krundi geodeetilise mõõdistuse alusel. Näidata rekonstrueeritava ehitise mõõtmed, olemasolevad ehitised, liiklusskeem, juurdepääs avalikult kasutatavale teele, sisse-ja väljasõit krundilt. Määratleda pinnakatted.

3.4.10 Projekti koosseisus esitada olemasoleva garaaži inventeerimisplaanid ja püstlõige, värvivaated.
	3.5  INSENERTEHNILISED ERITINGIMUSED



3.5.1 Esitada insener-tehniline projektlahendus elektrivarustusele. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERATEEDE KASUTAMINE.



Erateede kasutamise korral teostada maakasutuse vormistamine. Seletuskirjas esitada viide maakasutuse kohta. Maakasutamise õigust tõendav dokument lisada ehitusprojekti kausta lisana. Teeseaduse1 § 4 lõike 2 kohaselt avalikult kasutatava tee juurdepääsule kohaldatakse asjaõigusseadust. Asjaõigusseaduse § 156 kohaselt omanikul, kelle kinnisasjale puudub vajalik juurdepääs avalikult kasutatavalt teelt või kinnisasja eraldiseisvalt osalt, on õigus nõuda juurdepääsu üle võõra kinnisasja. Juurdepääsu asukoht, kasutamise tähtaeg ja tasu määratakse kokkuleppel. Kui kokkulepet ei saavutata, määrab juurdepääsu ja selle kasutamise tasu kohus. 
	3.7 KOOSKÕLASTUSED




3.7.1  Ida-Eesti Päästekeskuse Narva Keskkomando.

3.7.2  Tallinna mnt.2b ja Tallinna mnt.2e naaberhoonete omanikud.

3.7.3  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Korraldus jõustub alates teatavakstegemisest.
4.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

